ตราการริเริ่มเมริดา
**การริเริ่มเมริดา** (สเปน: *Iniciativa Mérida*; อังกฤษ: Mérida Initiative; เรียกอีกอย่างว่า**แผนเม็กซิโก**โดยนักวิจารณ์ ในการอ้างอิงถึงแผนโคลอมเบีย) เป็นข้อตกลงความร่วมมือด้านความมั่นคงระหว่างสหรัฐ, รัฐบาลเม็กซิโก และประเทศในอเมริกากลาง โดยมีจุดมุ่งหมายในการต่อต้านการค้ายาเสพติด, การก่ออาชญากรรมข้ามชาติ และการฟอกเงิน ความช่วยเหลือประกอบด้วยการฝึกอบรม, อุปกรณ์ และข่าวกรอง

ในการแสวงหาความร่วมมือกับสหรัฐ เจ้าหน้าที่ชาวเม็กซิโกชี้ให้เห็นว่าการค้ายาเสพติดที่ผิดกฎหมายเป็นปัญหาร่วมกันในความจำเป็นของการแก้ปัญหาร่วมกัน และสังเกตว่าการจัดหาเงินทุนสำหรับผู้ค้ายาเสพติดชาวเม็กซิโกส่วนใหญ่มาจากผู้บริโภคยาเสพติดชาวอเมริกัน เจ้าหน้าที่บังคับใช้กฎหมายสหรัฐคาดการณ์ว่ามีเงินจำนวน 12,000 ถึง 15,000 ล้านดอลลาร์สหรัฐต่อปีไหลจากสหรัฐไปสู่ผู้ค้าขายชาวเม็กซิโก และนั่นเป็นเพียงเงินสดซึ่งไม่รวมเงินที่ส่งโดยการโอนเงินผ่านธนาคาร หน่วยงานรัฐบาลอื่น ๆ รวมทั้งสำนักงานความรับผิดชอบรัฐบาล และศูนย์ข่าวกรองยาเสพติดแห่งชาติ ได้คาดการณ์ว่าประเทศเม็กซิโกมีรายได้จากการขายยาเสพติดเพิ่มขึ้น 23,000 ล้านดอลลาร์สหรัฐต่อปีจากสหรัฐ

เจ้าหน้าที่ของกระทรวงการต่างประเทศสหรัฐทราบว่าอดีตประธานาธิบดีเม็กซิโก เฟลิเป กัลเดรอน มีความเต็มใจที่จะทำงานร่วมกับสหรัฐอย่างเป็นประวัติการณ์ในประเด็นเรื่องความปลอดภัย, อาชญากรรม และยาเสพติด การริเริ่มได้รับการประกาศเมื่อวันที่ 22 ตุลาคม ค.ศ. 2007 และได้ลงนามในกฎหมายเมื่อวันที่ 30 มิถุนายน ค.ศ. 2008 ซึ่งในเดือนมีนาคม ค.ศ. 2017 ได้มีการส่งมอบความช่วยเหลือเมริดาจำนวน 1.6 พันล้านดอลลาร์สหรัฐไปยังประเทศเม็กซิโก รวมถึงอากาศยาน 22 ลำ

ภูมิหลัง
--------

ดูเพิ่ม: สงครามยาเสพติดเม็กซิโก
แก๊งค้ายาเสพติดและเขตอิทธิพลของพวกเขา ณ ปี ค.ศ. 2008
เม็กซิโกยังคงเป็นประเทศที่มีการขนส่งและไม่ใช่ประเทศที่ผลิตโคเคน ส่วนการผลิตกัญชาและเมแทมเฟตามีนนั้นเกิดขึ้นในเม็กซิโก โดยได้รับการประเมินไว้ที่ 80 เปอร์เซ็นต์ของเมแทมเฟตามีนตามท้องถนนในสหรัฐ ในขณะที่มีการลักลอบนำเข้ากัญชาปีละ 1,100 เมตริกตันจากประเทศเม็กซิโก

ในปี ค.ศ. 1990 มีเพียงแค่ครึ่งเดียวของโคเคนที่นำเข้ามาในสหรัฐโดยผ่านเม็กซิโก ภายในปี ค.ศ. 2007 ได้มีการเพิ่มขึ้นมากกว่า 90 เปอร์เซ็นต์ ตามที่กระทรวงการต่างประเทศสหรัฐประเมินไว้ แม้ว่าความรุนแรงระหว่างแก๊งค้ายายาเสพติดจะเกิดขึ้นมานานก่อนที่สงครามจะเริ่มขึ้น รัฐบาลก็ได้ใช้กองกำลังตำรวจในช่วงคริสต์ทศวรรษ 1990 ถึงต้นคริสต์ทศวรรษ 2000 ซึ่งได้ผลเพียงเล็กน้อย ครั้นแล้ว ได้มีการเปลี่ยนแปลงเมื่อวันที่ 11 ธันวาคม ค.ศ. 2006 เมื่อประธานาธิบดี เฟลิเป กัลเดรอน ที่ได้รับการเลือกมาใหม่ได้ส่งกองกำลังสหพันธรัฐ 6,500 คนไปยังรัฐมิโชอากังเพื่อยุติความรุนแรงของยาเสพติดที่นั่น การกระทำนี้ถือได้ว่าเป็นการตอบโต้สำคัญครั้งแรกที่เกิดขึ้นกับปฏิบัติการของแก๊งค้ายา และผู้คนส่วนใหญ่มองว่าเป็นจุดเริ่มต้นของสงครามระหว่างรัฐบาลกับแก๊งค้ายาเสพติด เมื่อเวลาผ่านไป กัลเดรอนยังคงเพิ่มการศึกต่อต้านยาเสพติดของเขา ซึ่งขณะนี้มีกองกำลังกว่า 25,000 คนที่เกี่ยวข้อง

ในช่วงการบริหารของประธานาธิบดีกัลเดรอน รัฐบาลเม็กซิโกใช้เงินประมาณ 7 พันล้านดอลลาร์สหรัฐในการศึก 18 เดือนเพื่อต่อต้านแก๊งค้ายา ประมาณว่าในปี ค.ศ. 2006 มีผู้เสียชีวิตจากความรุนแรงที่เกี่ยวกับยาเสพติดประมาณ 2,000 คน, ประมาณ 2,300 คนเสียชีวิตในปี ค.ศ. 2007; มากกว่า 3,725 คนเสียชีวิตในปี ค.ศ. 2008 ผู้เสียชีวิตหลายคนเป็นสมาชิกแก๊งที่ถูกสังหารโดยคู่แข่งหรือโดยรัฐบาล อีกทั้งบางคนเสียชีวิตโดยที่ไม่รู้อิโหน่อิเหน่
ส่วนเจ้าหน้าที่ตำรวจและทหารอย่างน้อย 450 คนถูกสังหารตั้งแต่เดือนมกราคม ค.ศ. 2007

อ้างอิง
-------

1. ↑  "Americans finance Mexican traffickers". Worldblog.msnbc.msn.com. คลังข้อมูลเก่าเก็บจากแหล่งเดิมเมื่อ 27 ธันวาคม 2009. สืบค้นเมื่อ 30 มิถุนายน 2013.
2. ↑  Roig-Franzia, Manuel (20 กันยายน 2007). "Mexican Drug Cartels Move North". Washingtonpost.com. สืบค้นเมื่อ 30 มิถุนายน 2013.
3. ↑  GAO Report on Drug Control, 25 October 2007 เก็บถาวร 17 กุมภาพันธ์ 2017 ที่ เวย์แบ็กแมชชีน
4. ↑  Thomas Shannon, Assistant Secretary of State เก็บถาวร 5 มกราคม 2010 ที่ เวย์แบ็กแมชชีน 2009. (pdf)
5. ↑  U.S.-Mexican Security Cooperation: The Mérida Initiative and Beyond. (PDF) Clare Ribando Seelke, Kristin Finklea. Congresinal Research Service. June 29, 2017.
6. ↑  "Mexico Security Memo: July 28, 2008". Stratfor. 28 กรกฎาคม 2008. คลังข้อมูลเก่าเก็บจากแหล่งเดิมเมื่อ 13 กุมภาพันธ์ 2012. สืบค้นเมื่อ 20 สิงหาคม 2008.
7. ↑  National Drug Threat Assessment 2006 (January 2006). "Marijuana - Strategic findings". U.S. National Drug Intelligence Center.
8. ↑  "Bernd Debusmann: In Mexico's drug wars, bullets and ballads". Reuters.com. 9 กรกฎาคม 2008. สืบค้นเมื่อ 30 มิถุนายน 2013.
9. ↑  "Mexican government sends 6,500 to state scarred by drug violence". International Herald Tribune. 11 ธันวาคม 2002.
10. ↑  "Merida Initiative Will Help Battle Drug Trafficking". Newsblaze.com. 1 กรกฎาคม 2008. สืบค้นเมื่อ 30 มิถุนายน 2013.
11. ↑  Mexico's drug war death toll tops 2,000 (2006) เก็บถาวร 19 เมษายน 2008 ที่ เวย์แบ็กแมชชีน
12. ↑  "No. 2 police officer in Mexican border city shot". MSNBC. 5 พฤศจิกายน 2008. สืบค้นเมื่อ 30 มิถุนายน 2013.
13. ↑  Ellingwood, Ken (21 พฤษภาคม 2008). "Mexico drug wars suspected in deadly shootout". Latimes.com. สืบค้นเมื่อ 30 มิถุนายน 2013.
14. ↑  More kids caught in Mexico drug-war crossfire เก็บถาวร 12 กรกฎาคม 2008 ที่ เวย์แบ็กแมชชีน
15. ↑  Reuters - US, Mexico to meet on drugs in Washington next month (23 October 2008)
16. ↑  Ellingwood, Ken (3 มิถุนายน 2008). "Death toll". Latimes.com. สืบค้นเมื่อ 30 มิถุนายน 2013.

แหล่งข้อมูลอื่น
---------------

* Official Mexican web site for the Merida Initiative
* Mérida Initiative, U.S. State Department
* Conductive Capacity of The State: An Assessment of Mexican Political Institutions Since the Merida Initiative Official, Texas State University, J.P. Olvera
* Woodrow Wilson Center's Mérida Initiative Portal เก็บถาวร 1 กรกฎาคม 2011 ที่ เวย์แบ็กแมชชีน Comprehensive site that features several resources
* The Mérida Initiative and Citizen Security in Mexico and Central America จาก WOLA
* A Primer on Plan Mexico โดย Laura Carlsen of the Americas Program, Center for International Policy - critique of the Mérida Initiative
* Mexico and the Mérida Initiative—จาก Amnesty International